EL Επίσημη Εφημερίδα της Ευρωπαϊκής Ένωσης C 146/30

ΕΝΗΜΕΡΩΤΙΚΉ ΚΟΙΝΟΠΟΊΗΣΗ — ΔΗΜΌΣΙΑ ΔΙΑΒΟΫΛΕΥΣΗ

Γεωγραφικές ενδείξεις από την Ουκρανία

2010/C 146/11

Στο πλαίσιο των υπό εξέλιξη διαπραγματεύσεων για τη σύναψη συμφωνίας ελευθέρων συναλλαγών με την Ουκρανία, εξετάζεται η προστασία, στην Ευρωπαϊκή Ένωση, ως γεωγραφικών ενδείξεων, των ονομασιών που εμφανίζονται κατωτέρω και είναι καταχωρισμένες στην Ουκρανία βάσει του «Νόμου αριθ. 752-XIV για την προστασία των δικαιωμάτων περί της ένδειξης προέλευσης των αγαθών».

Η Επιτροπή καλεί τα κράτη μέλη ή τρίτες χώρες και τα φυσικά ή νομικά πρόσωπα που έχουν έννομο συμφέρον και διαμένουν ή είναι εγκατεστημένα σε κράτος μέλος ή σε τρίτη χώρα, να υποβάλουν δεόντως αιτιολογημένες ενστάσεις κατά της εν λόγω προστασίας.

Η ένσταση υποβάλλεται στην Επιτροπή εντός διμήνου από την ημερομηνία της παρούσας δημοσίευσης. Οι δηλώσεις ένστασης πρέπει να αποστέλλονται στην ακόλουθη διεύθυνση ηλεκτρονικού ταχυδρομείου: AGRI-B3-GI@ec.europa.eu

Οι δηλώσεις ένστασης εξετάζονται μόνον εάν παραληφθούν εντός της προαναφερθείσας προθεσμίας και εάν αποδεικνύουν ότι η προστασία του προτεινόμενου ονόματος:

1) συγχέεται με την ονομασία φυτικής ποικιλίας ή ζωικής φυλής και ενδέχεται, ως εκ τούτου, να παραπλανήσει τον καταναλωτή ως προς την πραγματική προέλευση του προϊόντος·

2) είναι πλήρως ή εν μέρει ομώνυμη με ήδη προστατευόμενη ονομασία στην Ευρωπαϊκή Ένωση βάσει του κανονισμού (ΕΚ) αριθ. 1234/2007 του Συμβουλίου (1) για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ, στον οποίο ενσωματώθηκε η κοινή οργάνωση της αμπελοοινικής αγοράς) και του κανονισμού (ΕΚ) αριθ. 110/2008 (2) του Ευρωπαϊκού Κοινοβουλίου και του Συμβουλίου σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών· ή περιλαμβάνεται στις συμφωνίες που έχει συνάψει η Ευρωπαϊκή Κοινότητα με μία από τις ακόλουθες χώρες: — Δημοκρατία της Αλβανίας [2006/580/ΕΚ (3): Απόφαση του Συμβουλίου, της 12ης Ιουνίου 2006, σχετικά με την υπογραφή και τη σύναψη της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας της Αλβανίας, αφετέρου (Πρωτόκολλο 3 περί αμοιβαίων προτιμησιακών παραχωρήσεων για ορισμένους οίνους, την αμοιβαία αναγνώριση, προστασία και έλεγχο των ονομασιών οίνων, οινοπνευματωδών ποτών και αρωματισμένων οίνων)]. — Αυστραλία [94/184/ΕΚ (4): Απόφαση του Συμβουλίου, της 24ης Ιανουαρίου 1994, για τη σύναψη συμφωνίας μεταξύ της Ευρωπαϊκής Κοινότητας και της Αυστραλίας σχετικά με το εμπόριο οίνου]. — Βοσνία και Ερζεγοβίνη [2008/474/ΕΚ (5): Απόφαση του Συμβουλίου, της 16ης Ιουνίου 2008, για τη σύναψη της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Βοσνίας-Ερζεγοβίνης, αφετέρου — Πρωτόκολλο 7]. — Καναδάς [2004/91/ΕΚ: Απόφαση του Συμβουλίου, της 30ής Ιουλίου 2003, σχετικά με τη σύναψη συμφωνίας (6) μεταξύ της Ευρωπαϊκής Κοινότητας και του Καναδά για το εμπόριο οίνων και αλκοολούχων ποτών]. — Δημοκρατία της Χιλής [2002/979/ΕΚ (7): Απόφαση του Συμβουλίου, της 18ης Νοεμβρίου 2002, για την υπογραφή και την προσωρινή εφαρμογή ορισμένων διατάξεων συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου]. — Κροατία [2001/918/ΕΚ (8): Απόφαση του Συμβουλίου, της 3ης Δεκεμβρίου 2001, για τη σύναψη ενός πρόσθετου πρωτοκόλλου για την προσαρμογή των εμπορικών θεμάτων της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Κροατίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών σχετικά με την καθιέρωση αμοιβαίων προτιμησιακών παραχωρήσεων για ορισμένους οίνους, την αμοιβαία αναγνώριση, προστασία και έλεγχο των ονομασιών οίνων καθώς και την αμοιβαία αναγνώριση, προστασία και έλεγχο ονομασιών οινοπνευματωδών και αρωματισμένων ποτών]. — πρώην Γιουγκοσλαβική Δημοκρατία της Μακεδονίας [2001/916/ΕΚ (9): Απόφαση του Συμβουλίου, της 3ης Δεκεμβρίου 2001, για τη σύναψη ενός πρόσθετου πρωτοκόλλου για την προσαρμογή των εμπορικών θεμάτων της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της πρώην Γιουγκοσλαβικής Δημοκρατίας της Μακεδονίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών σχετικά με την καθιέρωση αμοιβαίων προτιμησιακών παραχωρήσεων για ορισμένους οίνους, την αμοιβαία αναγνώριση, προστασία και έλεγχο των ονομασιών οίνων καθώς και την αμοιβαία αναγνώριση, προστασία και έλεγχο των ονομασιών οινοπνευματωδών και αρωματισμένων ποτών]. — Μεξικό [97/361/ΕΚ (10): Απόφαση του Συμβουλίου, της 27ης Μαΐου 1997, σχετικά με τη σύναψη συμφωνίας μεταξύ της Ευρωπαϊκής Κοινότητας και των Ηνωμένων Πολιτειών του Μεξικού για την αμοιβαία αναγνώριση και προστασία των επωνυμιών στον τομέα των αλκοολούχων ποτών]. — Μαυροβούνιο [2007/855/ΕΚ (11): Απόφαση του Συμβουλίου, της 15ης Οκτωβρίου 2007, για τη σύναψη της ενδιάμεσης συμφωνίας για το εμπόριο και τα εμπορικά θέματα μεταξύ της Ευρωπαϊκής Κοινότητας, αφενός, και της Δημοκρατίας του Μαυροβουνίου, αφετέρου]. — Νότιος Αφρική [2002/51/ΕΚ (12): Απόφαση του Συμβουλίου, της 21ης Ιανουαρίου 2002, για τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οίνου, — και 2002/52/ΕΚ (13): Απόφαση του Συμβουλίου, της 21ης Ιανουαρίου 2002, για τη σύναψη συμφωνίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής σχετικά με το εμπόριο οινοπνευματωδών]. — Ελβετία [2002/309/ΕΚ, Ευρατόμ (14): Απόφαση του Συμβουλίου και της Επιτροπής σχετικά με τη συμφωνία επιστημονικής και τεχνολογικής συνεργασίας της 4ης Απριλίου 2002 για τη σύναψη επτά συμφωνιών με την Ελβετική Συνομοσπονδία, και ιδίως τη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων — Παράρτημα 7]. — Ηνωμένες Πολιτείες της Αμερικής [2006/232/ΕΚ (15): Απόφαση του Συμβουλίου, της 20ής Δεκεμβρίου 2005, σχετικά με τη σύναψη της συμφωνίας μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για το εμπόριο οίνου].

3) λαμβανομένης υπόψη της φήμης ενός εμπορικού σήματος, της αναγνωρισιμότητάς του και της διάρκειας χρησιμοποίησής του, θα μπορούσε να παραπλανήσει τον καταναλωτή όσον αφορά την αληθινή ταυτότητα του προϊόντος·

4) θα έβλαπτε την ύπαρξη μιας πλήρως ή μερικώς ταυτόσημης ονομασίας ή ενός εμπορικού σήματος ή την ύπαρξη προϊόντων τα οποία κυκλοφορούσαν νομίμως στην αγορά επί πέντε τουλάχιστον έτη πριν από την ημερομηνία δημοσίευσης της παρούσας κοινοποίησης·

5) ή εάν παρέχουν στοιχεία τα οποία επιτρέπουν να συναχθεί το συμπέρασμα ότι η ονομασία της οποίας η προστασία είναι υπό εξέταση είναι κοινή.

Τα κριτήρια που προβλέπονται παραπάνω αξιολογούνται στο επίπεδο της Ευρωπαϊκής Ένωσης, πράγμα που στην περίπτωση των δικαιωμάτων διανοητικής ιδιοκτησίας αφορά μόνον το έδαφος ή τα εδάφη όπου προστατεύονται τα εν λόγω δικαιώματα. Η τελική προστασία των εν λόγω ονομασιών στην Ευρωπαϊκή Ένωση εξαρτάται από την επιτυχή ολοκλήρωση των διαπραγματεύσεων αυτών και τη νομική πράξη που θα εγκριθεί.

Κατάλογος γεωγραφικών ενδείξεων για γεωργικά προϊόντα και τρόφιμα (16)

Κλάση προϊόντος Ονομασία όπως έχει καταχωριστεί στην Ουκρανία Μεταγραφή με λατινικούς χαρακτήρες Οίνος Сонячна Долина Soniachna Dolyna (Soniachna Dolina) Οίνος Новий Свiт Novyj Svit (Novy Svet)

(1) ΕΕ L 299 της 16.11.2007, σ. 1.

(2) ΕΕ L 36 της 13.2.2008, σ. 16.

(3) ΕΕ L 239 της 1.9.2006, σ. 1.

(4) ΕΕ L 86 της 31.3.1994, σ. 1.

(5) ΕΕ L 169 της 30.6.2008, σ. 10.

(6) ΕΕ L 35 της 6.2.2004, σ. 1.

(7) ΕΕ L 352 της 30.12.2002, σ. 1.

(8) ΕΕ L 342 της 27.12.2001, σ. 42.

(9) ΕΕ L 342 της 27.12.2001, σ. 6.

(10) ΕΕ L 152 της 11.6.1997, σ. 15.

(11) ΕΕ L 345 της 28.12.2007, σ. 1.

(12) ΕΕ L 28 της 30.1.2002, σ. 3.

(13) ΕΕ L 28 της 30.1.2002, σ. 112.

(14) ΕΕ L 114 της 30.4.2002, σ. 1.

(15) ΕΕ L 87 της 24.3.2006, σ. 1.

(16) List provided by the Ukrainian Authorities, in the framework of ongoing negotiations. Excerpt from the Ukrainian GI Register, Law No 752-XIV on the Protection of Rights to Indication of Origin of Goods16 June 1999 (http://www.sdip.gov.ua).